Purtaţi corect măştile de protecţie pentru că altfel sunt inutile! Este sfatul medicilor pentru cei care folosesc masca doar ca să-şi acopere gura, NU şi nasul. Frecvent vedem pe stradă astfel de persoane și fiecare are propria explicaţie: fie nu poate respira, fie i se aburesc ochelarii sau i se irită faţa, fie masca e prea largă şi cade singură.

Pe străzile din Bucureşti poţi vedea la orice pas oameni care poartă incorect masca de protecţie. Specialiştii spun că aceasta trebuie să fie fixată cât mai bine pe faţă astfel încât să avem protejate şi gura, şi nasul.

Reporter Digi24: Nasul de ce nu îl aveţi sub mască?

Bărbat: Nu pot să respir și din cauza asta mi se aburesc ochelarii.

Reporter: Aşa faceţi masca inutilă, practic, pentru că trebuie să aveţi acoperit şi nasul.

Bărbat: Ştiu, îmi dau seama dar mi se aburesc ochelarii şi din cauza asta las un pic mai jos.

Reporter: Păi şi atunci de ce o mai purtaţi?

Bărbat: Aşa, să fie.

Doamna din imagine a mers până în Piaţa Obor pentru cumpărături. Avea masca doar pe gură. La întoarcere, la fel.

Femeie: Sunt iritată foarte tare şi mi-au ieşit şi în dreptul buzelor nişte băşicuţe .

Femeie: N-am renunţat, am transpirat foarte rău şi am dat-o jos un pic.

Reporter: Am văzut că v-aţi aranjat masca şi tocmaia sta voiam să vă întreb, de ce o puraţi sub nas?

Bărbat: Mai cade jos. E largă.

Reporter: Știţi că dacă nu o ţineţi pe nas o faceţi practic inutilă, pentru că trebuie să acopere şi nasul şi gura.

Bărbat: Trebuie să o mai strâng de la urechi.

Medicii infecţionişti atrag atenția că dacă nu purtăm corect măștile de protecție, degeaba le mai folosim.

Valeriu Gheorghită, medic primar boli infecţioase: „Utilizarea măştii de protecţie trebuie făcută într-un mod cât se poate de corect. Degeba ţinem, cum am văzut şi la dumneavoastră pe ecran, persoane care aveau masca care acoperau doar gura. Vreau să vă spun că principalii receptori ai acestor virusuri se regăsesc la nivelul nazofaringelui, adică acele picături de secreţii respiratorii, în general intră prin nas şi se lipesc de receptorii care se găsesc la acel loc. Dacă lăsăm nasul descoperit nu avem nicio protecţie faţă de această infecţie.”

Reporter: Vreau să vă întreb de ce nu aveţi şi nasul acoperit cu masca?

Femeie: Păi uite, lasă-l că nu pot să respir că am astm.

Reporter: Dar ştiţi că o face inutilă dacă nu o ţineţi şi pe nas, o purtaţi degeaba.

Femeie: Da, bine.

Începând cu 15 mai, purtarea măştilor de protecţie va deveni obligatorie în spaţiile publice închise şi în mijloacele de transport în comun.